Euroopa Kohtu (seitsmes koda) 8. märtsi 2012. aasta otsus – komisjon vs. Prantsusmaa
(kohtuasi C‑596/10)
Liikmesriigi kohustuste rikkumine – Käibemaks – Direktiiv 2006/112/EÜ – Vähendatud käibemaksumäära kohaldamine hobuslastega ja eelkõige hobustega seotud tehingutele
1.                     Maksusätted – Õigusaktide ühtlustamine – Käibemaks – Ühine käibemaksusüsteem – Maksumäär – Liikmesriikide õigus kohaldada
vähendatud käibemaksumäära teatud kaupade ja teenuste tarnete suhtes (nõukogu direktiiv 2006/112, artiklid 96–99 ja III lisa,
punktid 1 ja 11) (vt punktid 46, 47, 76 ja 80 ning resolutsioon)
2.                     Maksusätted – Õigusaktide ühtlustamine – Käibemaks – Ühine käibemaksusüsteem – Maksumäär – Liikmesriikide õigus kohaldada
üleminekuperioodil vähendatud maksumäära – Tingimused (nõukogu direktiiv 2006/112, artiklid 99 ja 110) (vt punktid 74, 75
ja 77)
Ese
Liikmesriigi kohustuste rikkumine – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi
(ELT L 347, lk 1), artiklite 96–99 ja III lisa rikkumine – Vähendatud käibemaksumäära kohaldamine hobuslastega ja eelkõige
hobustega seotud tehingutele.
Resolutsioon
1.
Kuna Prantsuse Vabariik kohaldab vähendatud käibemaksumäära hobuslastega ja eelkõige hobustega seotud tehingutele, kui need
loomad ei ole mõeldud kasutamiseks toiduainete valmistamisel või põllumajandustootmises, on kõnealune liikmesriik rikkunud
nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklitest 96–99 koostoimes
direktiivi III lisaga tulenevaid kohustusi.
2.
Mõista kohtukulud välja Prantsuse Vabariigilt.
3.
Jätta Iirimaa kohtukulud tema enda kanda.